ജലനിരപ്പ് 139.5 അടിയായി നിജപ്പെടുത്തണം മുല്ലപ്പെരിയാര് വിഷയത്തില് സുപ്രീം കോടതി Latest മുല്ലപ്പെരിയാറിലെ ജലനിരപ്പ് നവംബര് 11 വരെ 139.5 അടിയായി നിജപ്പെടുത്തണമെന്ന് സുപ്രീം കോടതി ഉത്തരവ്. കേരളത്തിന്റെ വാദം ഭാഗീകമായി അംഗീകരിച്ചാണ് ജലനിരപ്പ് 142 അടിയാവാതെ കുറച്ചു നിര്ത്താന് സുപ്രീംകോടതി നിര്ദേശിച്ചത്. നവംബര് 11ന് കേസ് വീണ്ടും പരിഗണിക്കും. അണക്കെട്ടിന്റെ ബലക്ഷയവും കനത്ത മഴയ്ക്ക് സാധ്യതയുണ്ടെന്ന പ്രവചനവും സുപ്രീംകോടതിയുടെ ശ്രദ്ധയില് കേരളം ഇന്ന് കൊണ്ടുവന്നിരുന്നു. കേരളം സമര്പ്പിച്ച രൂള് കര്വ്വ് പ്രകാരം ഒക്ടോബര് 31 വരെ 136 അടിയായും നവംബര് 10 138.3 അടിയായും അണക്കെട്ടിലെ ജലനിരപ്പ് ക്രമീകരിക്കാനാണ് നിര്ദേശിക്കുന്നത്. 139.5 അടിയായി നവംബര് പത്ത് വരെ ജലനിരപ്പ് നിജപ്പെടുത്താനാണ് തമിഴ്നാട് നിര്ദേശിച്ചത്. ഇതു തന്നെ മേല്നോട്ടസമിതിയുടെ നിര്ദേശത്തിലുമുള്ളത്. ഈ നിര്ദേശം അംഗീകരിച്ചാണ് ഇപ്പോള് സുപ്രീംകോടതിയുടെ വിധി. കഴിഞ്ഞ 100 വര്ഷത്തെ സാഹചര്യം പരിഗണിച്ചാണ് കേരളം റൂള്കര്വ് തീരുമാനിക്കുന്നതെന്നും എന്നാല് തമിഴ്നാട് തയ്യാറാക്കിയ റൂള് കര്വാണ് മേല്നോട്ട സമിതി അംഗീകരിക്കുന്നതെന്നും ഇന്ന് കേരളം സുപ്രീംകോടതിയില് ചൂണ്ടിക്കാട്ടി. തമിഴ്നാടിന്റെ രൂള് കര്വ് അനുസരിച്ച് മുന്നോട്ട് പോകാനാവില്ലെന്നും കേരളം നിലപാടറിയിച്ചു. മേല്നോട്ട സമിതി ഇത്തരം കാര്യങ്ങളില് കൃത്യമായി തീരുമാനമെടുക്കുന്നില്ലെന്ന വിമര്ശനം ജസ്റ്റിസ് കന്വില്ക്കര് ഇന്ന് ഉന്നയിച്ചു. English Summary : supreme court on mullaperiyar dam water level update